*Likumprojekts*

**Grozījumi Latvijas Sodu izpildes kodeksā**

Izdarīt Latvijas Sodu izpildes kodeksā šādus grozījumus:

1. Izslēgt 41. panta septīto daļu.

2. Izteikt 45. panta vienpadsmito daļu šādā redakcijā:

"Latvijas Cietumu slimnīcā ievietotajam notiesātajam atbilstoši ārsta norādījumiem īslaicīgās satikšanās vietā nodrošina iespēju sazināties ar radiniekiem, laulāto vai citām personām, izmantojot videosaziņas iespēju. Šādu videosaziņas iespēju skaitu un ilgumu nosaka atbilstoši šajā kodeksā noteiktajam īslaicīgo satikšanos skaitam un ilgumam attiecīgajā soda izciešanas režīma pakāpē, kurā notiesātais izcieš sodu."

3. Papildināt kodeksu ar 47.2pantu šādā redakcijā:

"**47.2pants. Notiesātā tiesības izmantot palīglīdzekli**

Notiesātais ar rakstveida iesniegumu brīvības atņemšanas iestādes priekšniekam var lūgt atļauju saņemt un noteiktu laiku izmantot palīglīdzekli bakalaura darba, maģistra darba vai promocijas darba izstrādei augstākās izglītības iegūšanai akreditētā augstskolā.

Iesniegumā notiesātais norāda:

1) augstskolu un studiju programmu, kurā studē;

2) palīglīdzekļa izmantošanas mērķi;

3) paredzamo palīglīdzekļa izmantošanas ilgumu;

4) palīglīdzekļa tehnisko aprakstu;

5) palīglīdzekli identificējošu informāciju;

6) ja notiesātajam studiju turpināšanai augstākās izglītības iegūšanas nodrošināšanai ir pieejams brīvības atņemšanas iestādes nodrošināts attiecīgs palīglīdzeklis, iemeslu, kāpēc ar brīvības atņemšanas iestādē pieejamo palīglīdzekli nevar nodrošināt studiju turpināšanu augstākās izglītības iegūšanai.

Šā panta otrajā daļā minētajam iesniegumam notiesātais pievieno viņa rīcībā esošos dokumentus, kas apliecina iesniegumā norādīto.

Lai izlemtu jautājumu par atļaujas došanu, brīvības atņemšanas iestādes priekšnieks, ja nepieciešams, pieprasa informāciju no augstskolas, kurā studē notiesātais.

Brīvības atņemšanas iestādes priekšnieks desmit darbdienu laikā pēc šā panta ceturtajā daļā minētās informācijas saņemšanas lemj par šā panta pirmajā daļā minētās atļaujas došanu, izvērtējot drošības un noziedzības novēršanas kritērijus, kā arī iespējas glabāt šā panta pirmajā daļā minēto palīglīdzekli brīvības atņemšanas iestādes telpās. Brīvības atņemšanas iestādes priekšnieks atļaujā norāda palīglīdzekļa izmantošanas mērķi, izmantošanas vietu, biežumu, ilgumu, kā arī palīglīdzekļa glabāšanas vietu un kārtību.

Brīvības atņemšanas iestādes priekšnieks neatļauj notiesātajam izmantot šā panta pirmajā daļā minēto palīglīdzekli, ja pastāv vismaz viens no šādiem apstākļiem:

1) notiesātais ir sodīts par personiskās sadzīves tehnikas lietošanas kārtības pārkāpumu, par brīvības atņemšanas iestādē aizliegtu priekšmetu vai vielu lietošanu, glabāšanu vai izplatīšanu vai par palīglīdzekļa izmantošanas un glabāšanas kārtības pārkāpumu un neatbilst šā kodeksa 50.3panta ceturtajā daļā minētajiem nosacījumiem;

2) notiesātais šā panta otrajā daļā minētajā iesniegumā ir norādījis nepatiesu informāciju;

3) ir konstatēti brīvības atņemšanas iestādē noteiktās kārtības vai sabiedrības drošības apdraudējuma riski;

4) notiesātais iegūst augstāko izglītību augstskolā, kas atrodas ārpus Latvijas Republikas teritorijas.

Par palīglīdzekļa izmantošanas un glabāšanas kārtības pārkāpumiem notiesātais tiek sodīts šajā kodeksā noteiktajā kārtībā.

Palīglīdzeklis pirms tā izmantošanas un pēc tās tiek pakļauts pārbaudei.

Brīvības atņemšanas iestādes priekšnieka atteikumu dot atļauju izmantot palīglīdzekli notiesātais var apstrīdēt Ieslodzījuma vietu pārvaldes priekšniekam. Ieslodzījuma vietu pārvaldes priekšnieka lēmums nav pārsūdzams.

Ja tiek konstatēts, ka notiesātais palīglīdzekli izmanto neatbilstoši brīvības atņemšanas iestādes priekšnieka atļaujā norādītajam vai šajā kodeksā noteiktajam, šā panta pirmajā daļā minētā atļauja ir uzskatāma par anulētu. Šādā gadījumā palīglīdzekli nekavējoties izņem, un nodod brīvības atņemšanas iestādei glabāšanā vai nodod personai, kura palīglīdzekli notiesātajam nodeva ar sūtījumu vai pienesumu.

Notiesātajam ir pienākums nekavējoties informēt brīvības atņemšanas iestādes priekšnieku, ja ir zudis pamats palīglīdzekļa izmantošanai."

4. Izteikt 48. pantu šādā redakcijā:

"**48. pants. Ar brīvības atņemšanu notiesāto** **nauda**

Notiesātajiem ar brīvības atņemšanas iestādes administrācijas starpniecību atļauts saņemt naudas pārvedumus bez apjoma ierobežojuma, sūtīt naudas pārvedumus radiniekiem, bet ar brīvības atņemšanas iestādes administrācijas atļauju — arī citām personām. Naudu, ko notiesātais saņem ar pārvedumu, viņam neizsniedz, bet ieskaita Ieslodzījuma vietu pārvaldes ieslodzījuma vietām Valsts kasē atvērtajā kontā un kasē.

Notiesātā naudu uzglabā Ieslodzījuma vietu pārvaldes ieslodzījuma vietām Valsts kasē atvērtajā kontā un kasē, uzskaita notiesātā personiskās naudas uzskaites kartē, veic naudas pārvedumus un notiesātajam izmaksā *euro*. Citā valūtā saņemto naudu pārrēķina *euro* saskaņā ar grāmatvedībā izmantojamo ārvalstu valūtas kursu tās dienas sākumā, kad nauda saņemta Ieslodzījuma vietu pārvaldes ieslodzījuma vietām Valsts kasē atvērtajā kontā un kasē.

Notiesātā personiskās naudas uzskaites kartē esošo notiesātā līdzekļu uzskaiti, izlietošanas organizēšanu vai kontroli Ieslodzījuma vietu pārvalde nodrošina elektroniskā veidā.

Brīvības atņemšanas iestādes par notiesātā personiskās naudas uzskaiti atbildīgā persona, pamatojoties uz notiesātā iesniegumu, no notiesātā personiskās naudas uzskaites kartē esošajiem līdzekļiem veic naudas pārvedumus un norēķinās par komersanta izveidotā pastāvīgās tirdzniecības vietā brīvības atņemšanas iestādes teritorijā reģistrētiem notiesātā pirkumiem.

Ieslodzījuma vietu pārvalde tās rīcībā esošās ziņas par notiesātā personiskās naudas apgrozījumu un personiskās naudas uzskaites kartē esošajiem līdzekļiem sniedz pēc valsts institūcijas vai amatpersonas pieprasījuma.

Šajā pantā noteiktais neattiecas uz notiesātajiem, kas izcieš sodu atklātajā cietumā."

5. Aizstāt 49. panta sestajā daļā vārdu "advokātu" ar vārdu "aizstāvi".

6. 50.4 pantā:

izteikt septītās daļas 3. punktu šādā redakcijā:

"3) iepirkties komersanta izveidotā pastāvīgās tirdzniecības vietā brīvības atņemšanas iestādes teritorijā;";

aizstāt septītās daļas 9. punktā vārdu "veikalu" ar vārdiem "komersanta izveidoto pastāvīgo tirdzniecības vietu brīvības atņemšanas iestādes teritorijā";

papildināt septīto daļu ar 11. punktu šādā redakcijā:

"11) apmeklēt cietuma kapelā dievkalpojumus un tikties ar garīdznieku vienatnē.";

izteikt astotās daļas 3. punktu šādā redakcijā:

"3) iepirkties komersanta izveidotā pastāvīgās tirdzniecības vietā brīvības atņemšanas iestādes teritorijā;";

aizstāt astotās daļas 5. punktā skaitli "10" ar skaitli "11";

izteikt devītās daļas 3. punktu šādā redakcijā:

"3) ar cietuma darbinieku starpniecību iepirkties četras reizes mēnesī komersanta izveidotā pastāvīgās tirdzniecības vietā brīvības atņemšanas iestādes teritorijā;";

papildināt devītās daļas 7. punktu ar vārdiem "vai ar cietuma priekšnieka atļauju lietot personisko televizoru kamerā";

papildināt devīto daļu ar 10. punktu šādā redakcijā:

"10) piedalīties kultūras un reliģiskos pasākumos dienas kārtībā paredzētajā laikā.";

aizstāt desmitajā daļā vārdu "veikalu" ar vārdiem "komersanta izveidoto pastāvīgo tirdzniecības vietu brīvības atņemšanas iestādes teritorijā";

izteikt vienpadsmito un divpadsmito daļu šādā redakcijā:

"Papildus šajā pantā minētajām tiesībām notiesātajiem ar brīvības atņemšanu uz visu mūžu (mūža ieslodzījums), kuri sodu izcieš atsevišķā slēgtā cietuma blokā ar pastiprinātu uzraudzību, ir tiesības izmantot videosaziņas iespēju saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes:

1) soda izciešanas režīma augstākajā pakāpē – stundu ilgu videosaziņu trīs reizes mēnesī;

2) soda izciešanas režīma vidējā pakāpē – stundu ilgu videosaziņu divas reizes mēnesī;

3) soda izciešanas režīma zemākajā pakāpē – stundu ilgu videosaziņu vienu reizi mēnesī.

Papildus šajā pantā minētajām tiesībām notiesātajiem ārvalsts pilsoņiem un notiesātajiem, kuru pastāvīgā dzīvesvieta nav Latvija, ir tiesības divas reizes mēnesī izmantot videosaziņas iespēju uz laiku līdz 15 minūtēm saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes.";

papildināt pantu ar trīspadsmito daļu šādā redakcijā:

"Papildus šajā pantā minētajām tiesībām vājdzirdīgajiem un nedzirdīgajiem notiesātajiem, ir tiesības divas reizes mēnesī izmantot videosaziņas iespēju uz laiku līdz 30 minūtēm saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes."

7. 50.5 pantā:

izteikt septītās daļas 2. punktu šādā redakcijā:

"2) iepirkties komersanta izveidotā pastāvīgās tirdzniecības vietā brīvības atņemšanas iestādes teritorijā";

aizstāt septītās daļas 4. punktā vārdus un skaitli "un 10. punktā" ar vārdiem un skaitļiem "10. un 11. punktā";

izteikt astotās daļas 2. punktu šādā redakcijā:

"2) dienas kārtībā paredzētajā laikā iepirkties komersanta izveidotā pastāvīgās tirdzniecības vietā brīvības atņemšanas iestādes teritorijā";

aizstāt astotās daļas 4. punktā vārdus un skaitli "un 9. punktā" ar vārdiem un skaitļiem "9. un 10. punktā";

izteikt desmitās daļas 2. punktu šādā redakcijā:

"2) iepirkties komersanta izveidotā pastāvīgās tirdzniecības vietā brīvības atņemšanas iestādes teritorijā";

aizstāt desmitās daļas 4. punktā vārdus un skaitli "un 10. punktā" ar vārdiem un skaitļiem "10. un 11. punktā";

izteikt vienpadsmito daļu šādā redakcijā:

"Papildus šajā pantā minētajām tiesībām notiesātajiem ārvalsts pilsoņiem un notiesātajiem, kuru pastāvīgā dzīvesvieta nav Latvija, ir tiesības divas reizes mēnesī izmantot videosaziņas iespēju uz laiku līdz 15 minūtēm saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes.";

papildināt pantu ar divpadsmito daļu šādā redakcijā:

"Papildus šajā pantā minētajām tiesībām vājdzirdīgajiem un nedzirdīgajiem notiesātajiem ir tiesības izmantot videosaziņas iespēju bez to skaita ierobežojuma uz laiku līdz 30 minūtēm saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes."

8. 50.7 pantā:

izteikt sestās daļas 3. punktu šādā redakcijā:

"3) iepirkties komersanta izveidotā pastāvīgās tirdzniecības vietā audzināšanas iestādes nepilngadīgajiem teritorijā;";

izteikt sestās daļas 6. punktu šādā redakcijā:

"6) vienu reizi mēnesī izmantot videosaziņas iespēju uz laiku līdz 30 minūtēm saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes.";

papildināt pantu ar desmito daļu šādā redakcijā:

"Papildus šajā pantā minētajām tiesībām vājdzirdīgajiem un nedzirdīgajiem nepilngadīgajiem notiesātajiem, ir tiesības izmantot videosaziņas iespēju bez skaita ierobežojuma uz laiku līdz 30 minūtēm saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes."

9. Papildināt 50.8pantu ar trīspadsmito daļu šādā redakcijā:

"Uz visu mūžu notiesātais, kurš ticis nosacīti pirms termiņa atbrīvots un par kuru tiesa ir pieņēmusi lēmumu par pirmstermiņa uzraudzības laika aizstāšanu ar brīvības atņemšanu uz visu mūžu (mūža ieslodzījums), uzsāk izciest sodu slēgtā cietuma soda izciešanas režīma zemākajā pakāpē, kurā izcieš sodu notiesātie, kas nav notiesāti uz visu mūžu."

10. Aizstāt 56.10panta otrajā daļā vārdus "pirmās vai otrās grupas invalīdi" ar vārdiem un skaitļiem "personas ar I vai II invaliditātes grupu".

11. Aizstāt 56.17panta otrajā daļā vārdus "pirmās un otrās grupas invalīdu" ar vārdiem un skaitļiem "kas ir personas ar I vai II invaliditātes grupu".

12. 61.8panta pirmajā daļā:

izslēgt vārdu "augsts";

aizstāt skaitli "12" ar skaitli "24".

13. Aizstāt 64. panta otrajā daļā vārdus "pirmās un otrās grupas invalīdi" ar vārdiem un skaitļiem "personas ar I vai II invaliditātes grupu".

14. 68. pantā:

izteikt pirmās daļas 9. punktu šādā redakcijā:

"9) notiesātajiem, kas iesaistīti atkarību mazināšanas programmā, – tiesības divas reizes mēnesī izmantot videosaziņas iespēju uz laiku līdz 30 minūtēm brīvības atņemšanas iestādes pārstāvja klātbūtnē.";

aizstāt desmitajā daļā vārdus "veikt videozvanu" ar vārdiem "izmantot videosaziņas iespēju".

15. 70. panta pirmajā daļā:

aizstāt 3. punktā vārdus "brīvības atņemšanas iestādes veikalā" ar vārdiem "komersanta izveidotā pastāvīgā tirdzniecības vietā brīvības atņemšanas iestādes teritorijā";

aizstāt 4.2 punktā vārdu "videozvanu" ar vārdiem "videosaziņas iespēju".

16. Papildināt 77. pantu ar devīto un desmito daļu šādā redakcijā:

"Notiesātajiem slēgtajos cietumos, daļēji slēgtajos cietumos un audzināšanas iestādēs nepilngadīgajiem šajā kodeksā noteiktās telefonsarunas nodrošina ar brīvības atņemšanas iestādē izvietotām telefonsarunu iekārtām par notiesāto vai adresāta līdzekļiem. Ieslodzījuma vietu pārvalde komersantu, kas nodrošina telefonsarunu iekārtas, to apkalpošanu un telefonsarunu pakalpojumu, izvēlas atbilstoši normatīvajiem aktiem par publiskas personas mantas iznomāšanas kārtību.

Notiesātajiem, kas sodu izcieš slēgtajā cietumā, daļēji slēgtajā cietumā vai audzināšanas iestādē nepilngadīgajiem, šajā kodeksā noteiktās tiesības iepirkties nodrošina komersanta izveidotā pastāvīgā tirdzniecības vietā brīvības atņemšanas iestādes teritorijā, kur iespējams iegādāties pārtiku un pirmās nepieciešamības preces. Šo preču sortimentu komersants saskaņo ar Ieslodzījuma vietu pārvaldi. Komersantu, kurš nodrošina preču tirdzniecības pakalpojumus notiesātajiem slēgtajos, daļēji slēgtajos cietumos un audzināšanas iestādēs nepilngadīgajiem, Ieslodzījuma vietu pārvalde izvēlas atbilstoši normatīvajiem aktiem par publiskas personas mantas iznomāšanas kārtību."

17. Aizstāt 78.1panta sestajā daļā vārdus "cietuma veikalā" ar vārdiem "komersanta izveidotā pastāvīgā tirdzniecības vietā brīvības atņemšanas iestādes teritorijā".

18. Izteikt 112. panta piekto daļu šādā redakcijā:

"Ar atbrīvojamo pilnīgi norēķinās, pārskaitot viņa personiskajā kontā un atbrīvošanas fondā esošo naudu uz viņa kontu kredītiestādē, vai izmaksā no kases. Tāpat notiesātajam izsniedz viņam piederošās vērtslietas un mantas, personas dokumentus un dokumentus par brīvības atņemšanas iestādē iegūto izglītību un kvalifikāciju, kā arī izziņu par atbrīvošanu, kurā norāda atbrīvošanas pamatu un faktiski izciesto brīvības atņemšanas soda laiku. Pēc atbrīvojamā lūguma viņam izsniedz raksturojumu."

19. Izteikt 118. pantu šādā redakcijā:

"**118. pants. Materiālā palīdzība personām, kuras atbrīvotas no brīvības atņemšanas iestādēm**

Personai, kuru atbrīvo no brīvības atņemšanas iestādes, sedz braukšanas maksu līdz dzīvesvietai vai darbavietai. Personu, kuru atbrīvo no brīvības atņemšanas iestādes, nodrošina ar sezonai atbilstošu un valkāšanai derīgu apģērbu un apaviem, ja tai nav sezonai atbilstoša un valkāšanai derīga apģērba un apavu.

Ministru kabinets nosaka šā panta pirmajā daļā minētās materiālās palīdzības apmēru un nodrošināšanas kārtību personām, kura atbrīvo no brīvības atņemšanas iestādes."

20. Aizstāt 119. panta trešajā daļā vārdu "invalīdus" ar vārdiem "personas ar invaliditāti".

21. Izslēgt 119.1 pantā vārdu "notiesātā".

22. Papildināt 119.5 pantu ar 8. punktu šādā redakcijā:

"8) veikt alkohola koncentrācijas izelpotajā gaisā mērījumu, ja ir uzstādīta tāda elektroniskā ierīce, kas papildus ļauj kontrolēt alkoholu saturošu vielu iespējamu lietošanu."

23. 119.7 panta pirmajā daļā:

izteikt 7. punktu šādā redakcijā:

"7) ievērot ar Valsts probācijas dienesta amatpersonu saskaņotu pārvietošanās maršrutu;";

papildināt 11. punktu pēc vārda "speciālistu" ar vārdiem "un pildīt speciālista norādījumus".

24. Izteikt 119.9 pantu šādā redakcijā:

"**119.9 pants. Elektroniskās uzraudzības atcelšana un pastiprināšana**

Ja attiecībā uz nosacīti atbrīvoto, kuram piemērota elektroniskā uzraudzība, ir iestājies Krimināllikumā noteiktais termiņš, kad iespējama nosacīta pirmstermiņa atbrīvošana no soda izciešanas bez elektroniskās uzraudzības noteikšanas, bet nav beidzies tiesas noteiktais elektroniskās uzraudzības termiņš, Valsts probācijas dienests var vērsties tiesā ar lūgumu atcelt elektronisko uzraudzību, ja nosacīti atbrīvotais ir priekšzīmīgi pildījis kriminālsodu izpildi reglamentējošā likumā paredzētos un Valsts probācijas dienesta amatpersonas noteiktos pienākumus.

Ja nosacīti atbrīvotais, kuram piemērota elektroniskā uzraudzība, ir saņēmis brīdinājumu par šā kodeksa 119.5 panta 2. punktā minētā pienākuma nepildīšanu, Valsts probācijas dienesta amatpersona var lemt par tādas elektroniskās ierīces uzstādīšanu, kas papildus ļauj kontrolēt alkoholu saturošu vielu iespējamu lietošanu.

Ja nosacīti atbrīvotais, kuram piemērota elektroniskā uzraudzība, ir saņēmis brīdinājumu par šā kodeksa 119.5 panta 5. punktā, 119.7 panta pirmās daļas 3., 5., 7. un 10. punktā minēto pienākumu nepildīšanu, Valsts probācijas dienesta amatpersona var lemt par tādas elektroniskās ierīces uzstādīšanu, kas papildus ļauj noteikt viņa atrašanās vietu."

25. 133. pantā:

izteikt panta nosaukumu šādā redakcijā:

"**133. pants.** **Notiesātā pienākums pieteikties Valsts probācijas dienesta teritoriālajā struktūrvienībā soda izciešanai**";

papildināt pirmo daļu pēc vārdiem "deklarētajai dzīvesvietai" ar vārdiem "vai, ja notiesātajam nav deklarētās dzīvesvietas, – Valsts probācijas dienesta teritoriālajā struktūrvienībā, kuras darbības teritorijā atrodas viņa dzīvesvieta";

aizstāt otrajā un trešajā daļā vārdus "piespiedu darba izpildes institūcijā" ar vārdiem "Valsts probācijas dienesta teritoriālajā struktūrvienībā".

26. 134.pantā:

aizstāt pirmajā un otrajā daļā vārdus "piespiedu darba izpildes institūcijai" ar vārdiem "Valsts probācijas dienesta teritoriālai struktūrvienībai";

izslēgt otrās daļas 4. punktā vārdus "vai konkrēta darba veikšanai";

izteikt otrās daļas 8. un 9. punktu šādā redakcijā:

"8) ja notiesātais izvairās no soda izciešanas, iesniegt tiesai iesniegumu ar lūgumu aizstāt notiesātajam piemēroto sodu – piespiedu darbu – ar īslaicīgu brīvības atņemšanu;

9) pēc nolēmuma vai prokurora priekšraksta par sodu izpildīšanas, paziņot par to soda piemērotājam, kas taisījis nolēmumu vai prokurora priekšrakstu par sodu.";

aizstāt trešajā daļā vārdus "piespiedu darba izpildes institūcija var sagatavot un iesniegt rajona (pilsētas)" ar vārdiem "Valsts probācijas dienesta amatpersona var iesniegt".

27. Izteikt 135. pantu šādā redakcijā:

"**135. pants. Nosacījumi, kas jāievēro notiesātajiem, kuriem piespriests piespiedu darbs**

Soda izciešanas laikā piespiedu darbā iesaistītajiem jāievēro darbavietā pieņemtie iekšējās kārtības noteikumi, darba disciplīna, darba drošības un darba aizsardzības noteikumi, godprātīgi jāveic uzdotais darbs, jāizpilda darba devēja norādījumi, jānostrādā noteiktais stundu skaits saskaņā ar darba grafiku.

Soda izciešanas laikā notiesātais Valsts probācijas dienestā un piespiedu darba izpildes vietā nedrīkst atrasties alkohola, narkotisko, toksisko vai psihotropo vielu reibumā.

Notiesātajam ir pienākums ierasties Valsts probācijas dienesta teritoriālajā struktūrvienībā Valsts probācijas dienesta amatpersonas noteiktajā laikā.

Ja notiesātais slimības dēļ nevar ierasties Valsts probācijas dienesta teritoriālajā struktūrvienībā, lai uzsāktu vai turpinātu piespiedu darba izpildi, viņš par to paziņo Valsts probācijas dienesta amatpersonai. Valsts probācijas dienesta amatpersona atļauj neuzsākt vai neturpināt piespiedu darba izpildi uz slimošanas laiku un izdara par to attiecīgu ierakstu personas lietā.

Ja notiesātais citu viņam svarīgu iemeslu dēļ nevar ierasties Valsts probācijas dienesta teritoriālajā struktūrvienībā, lai uzsāktu vai turpinātu piespiedu darba izpildi, viņš par to paziņo Valsts probācijas dienesta amatpersonai. Ja Valsts probācijas dienesta amatpersona atzīst notiesātā neierašanās iemeslus par attaisnojošiem, Valsts probācijas dienesta amatpersona var atļaut neuzsākt vai neturpināt piespiedu darba izpildi uz laiku ne ilgāku par vienu mēnesi, un izdara par to attiecīgu ierakstu personas lietā. Notiesātā atvaļinājums pamatdarba vietā vai mācību atvaļinājums nav pamats atļaut uz laiku neveikt piespiedu darbu.

Notiesātais piespiedu darba izciešanas laikā nedrīkst izbraukt no valsts bez Valsts probācijas dienesta amatpersonas rakstveida piekrišanas.

Ja Valsts probācijas dienesta amatpersona ir pieņēmusi lēmumu noraidīt notiesātā iesniegumu ar lūgumu atļaut izbraukt no valsts vai citu svarīgu iemeslu dēļ atļaut uz laiku neveikt piespiedu darbu, notiesātajam nekavējoties jāuzsāk vai jāturpina piespiedu darba izpilde.

Valsts probācijas dienesta amatpersona var noraidīt notiesātā lūgumu atļaut uz laiku neveikt piespiedu darba izpildi, ja:

1) sodu izpildi regulējošos normatīvajos aktos noteiktajā laikā notiesātais nav pieteicies Valsts probācijas dienestā piespiedu darba izpildes uzsākšanai un ir par to brīdināts;

2) piespiedu darba izpildes laikā notiesātais ir saņēmis brīdinājumu par piespiedu darba izpildes nosacījumu un kārtības pārkāpšanu;

3) no notiesājoša sprieduma vai prokurora priekšraksta par sodu spēkā stāšanās dienas piespiedu darba izpildi nav iespējams pabeigt divu gadu laikā.

Valsts probācijas dienesta amatpersonas lēmumu noraidīt notiesātā lūgumu atļaut uz laiku neveikt piespiedu darba izpildi notiesātais vai viņa pārstāvis var apstrīdēt Valsts probācijas dienesta vadītājam. Valsts probācijas dienesta vadītāja lēmums nav pārsūdzams. Valsts probācijas dienesta amatpersonas lēmuma noraidīt notiesātā lūgumu uz laiku neveikt piespiedu darbu apstrīdēšana neaptur tā darbību."

28. 136. pantā:

aizstāt visā pantā vārdus "piespiedu darba izpildes institūcija" (attiecīgā locījumā) ar vārdiem "Valsts probācijas dienesta teritoriālā struktūrvienība" (attiecīgā locījumā);

papildināt pirmo daļu pēc vārda "darbā" ar vārdiem  
"saskaņā ar darba grafiku".

29. 137. pantā:

aizstāt pirmajā daļā vārdus "piespiedu darba izpildes institūciju" ar vārdiem "Valsts probācijas dienestu";

aizstāt otrajā daļā vārdus "piespiedu darba izpildes institūciju" ar vārdiem "Valsts probācijas dienestu" un vārdu "vai" – ar vārdu "un".

30. 138. pantā:

aizstāt pirmajā daļā vārdus "piespiedu darba izpildes institūcija" ar vārdiem "Valsts probācijas dienesta amatpersona";

aizstāt otrajā daļā vārdus "sagatavo un nosūta" ar vārdu "iesniedz".

31. Izteikt 138.2 panta ievaddaļu šādā redakcijā:

"Lai pieteiktos soda izpildes uzsākšanai, notiesātajam, kuram piespriesta probācijas uzraudzība, jāierodas Valsts probācijas dienesta teritoriālajā struktūrvienībā atbilstoši deklarētajai dzīvesvietai vai, ja notiesātajam nav deklarētās dzīvesvietas, – Valsts probācijas dienesta teritoriālajā struktūrvienībā, kuras darbības teritorijā atrodas viņa dzīvesvieta:".

32. 138.6 panta pirmajā daļā:

izteikt 7. punktu šādā redakcijā:

"7) ievērot ar Valsts probācijas dienesta amatpersonu saskaņotu pārvietošanās maršrutu;";

papildināt 11. punktu pēc vārda "speciālistu" ar vārdiem "un pildīt speciālista norādījumus".

33. Papildināt 138.7 panta trešo daļu ar teikumu šādā redakcijā:

"Ja probācijas uzraudzība piemērota kopā ar piespiedu darbu vai naudas sodu, un piespiedu darbs vai naudas sods tiek aizstāts ar brīvības atņemšanu, tad probācijas uzraudzības termiņš tiek apturēts ar dienu, kad uzsākta brīvības atņemšanas soda izpilde. Probācijas uzraudzības termiņa skaitīšana turpinās nākamajā dienā pēc atbrīvošanas no brīvības atņemšanas iestādes."

34. Izteikt 155. panta pirmās daļas 1. punktu šādā redakcijā:

"1) desmit darbdienu laikā pēc tiesas nolēmuma spēkā stāšanās reģistrēties Valsts probācijas dienesta teritoriālajā struktūrvienībā atbilstoši savai deklarētajai dzīvesvietai vai, ja notiesātajam nav deklarētās dzīvesvietas – tajā Valsts probācijas dienesta teritoriālajā struktūrvienībā, kuras darbības teritorijā atrodas viņa dzīvesvieta;".

35. 155.1 panta pirmajā daļā:

izteikt 7. punktu šādā redakcijā:

"7) ievērot ar Valsts probācijas dienesta amatpersonu saskaņotu pārvietošanās maršrutu;";

papildināt 11. punktu pēc vārda "speciālistu" ar vārdiem "un pildīt speciālista norādījumus".

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs